Kārlis Zeltiņš
Kārlis Zeltiņš (dzimis 1871. gada 22. augustā Vestienas pagastā, miris 1937. gada 26. martā, Rīgā) bija plaši pazīstams lauksaimnieks un aktīvs sabiedriskais darbinieks. 4. šķiras Triju Zvaigžņu ordeņa kavalieris. Kārļa Ulmaņa līdzgaitnieks lopkopības pārraudzības organizēšanā. Pēc Pirmā pasaules kara nopircis saimniecību "Pupas" Krimuldas pagastā, vēlāk to izveidojot par vienu no priekšzīmīgākajām Latvijā, sevišķi ganāmpulka ziņā. Saņēmis Triju Zvaigžņu ordeni. Bijis Latvijas Lauksaimniecības kameras valdes loceklis, vadījis tās būvniecības un vēlāk lopkopības sekciju. Aktīvi darbojies kā Vestienas, tā Krimuldas lauksaimniecības, lopkopības un citu biedrību valdēs. Pēc Kārļa Ulmaņa ierosinājuma dibināts "Zeltiņa fonds" labāko lauksaimniecības rakstu godalgošanai.